കോവിഡ് മുക്തമാകുന്ന ഒമാനില് ടാക്സി ഡ്രൈവര്മാര് ജാഗ്രതൈ മസ്കത്ത്: കോവിഡ് നിയന്ത്രണ വിധേയമാവുകയും ജനജീവിതം സാധാരണ രീതിയിലേക്ക് നീങ്ങുകയും ചെയ്യുന്നുണ്ടെങ്കിലും ജനങ്ങള് ജാഗ്രത കൈവിടുന്നില്ല. മാളുകളിലും പാര്ക്കുകളിലും ഒഫിസുകളിലുമെല്ലാം മുന്കരുതല് നടപടികള് തുടരുന്നുണ്ട്. അതോടൊപ്പം ഒമാനില് സര്വിസ് നടത്തുന്ന ടാക്സി ഡ്രൈവര്മാരും കോവിഡിനെതിരെ പൂര്ണ ജാഗ്രതയാണ് പാലിക്കുന്നത്. വിദേശികള് കുറഞ്ഞതടക്കം കാരണങ്ങളാല് ടാക്സി മേഖല വെല്ലുവിളി നേരിടുന്നുണ്ടെങ്കിലും കോവിഡ് സുരക്ഷ മാനദണ്ഡങ്ങള് പാലിക്കുന്നതില് ഒരു വിട്ടുവീഴ്ചയും കാണിക്കാറില്ലെന്നാണ് ടാക്സി ഡ്രൈവര്മാര് പറയുന്നത്. ചെലവുകള് സ്വയം വഹിക്കണമെങ്കിലും വാഹനത്തില് കയറുന്നവരുടെ സുരക്ഷ ഏറെ പ്രധാനമാണ്. സുരക്ഷ പാലനത്തിെന്റ ഭാഗമായി കാറുകള് സ്ഥിരമായി കഴുകി വൃത്തിയാക്കാറുണ്ട്. ആഴ്ചയിലോ രണ്ടാഴ്ച കൂടുമ്ബോഴോ വാഹനം മുഴുവനായും വൃത്തിയാക്കാറുമുണ്ടെന്ന് ഡ്രൈവര്മാര് പറയുന്നു. പല ടാക്സികളും മധ്യ സീറ്റ് ഒഴിച്ചിട്ട് മൂന്ന് യാത്രക്കാരുമായാണ് സര്വിസ് നടത്തുന്നത്. മാസ്കുകള് ശരിയായ രീതിയില് അണിയാത്തവരെ ഉപദേശിക്കുമ്ബോള് ചിലര് പരുഷമായി സംസാരിക്കാറുണ്ടെന്നും ഇത്തരക്കാരെ വാഹനത്തില് കയറ്റാറില്ലെന്നും ചില ഡ്രൈവര്മാര് പറയുന്നു. നിരവധി ടാക്സികളില് ഡ്രൈവര്മാര് സാനിറ്റൈസറുകള് വെച്ചിട്ടുണ്ട്.ഇത് യാത്രക്കാര്ക്കും ഉപയോഗിക്കാവുന്നതാണ്. ഓരോ ദിവസവും സര്വിസ് അവസാനിക്കുമ്ബോള് അണുമുക്തമാക്കാറുണ്ട്. കാറില് കൂടുതല് മാസ്കുകള് സൂക്ഷിക്കുന്ന ഡ്രൈവര്മാരുമുണ്ട്. എല്ലാ ആഴ്ചയിലും രണ്ട് പാക്കറ്റ് മാസ്കുകള് വാങ്ങാറുണ്ടെന്ന് ഒരു ഡ്രൈവര് പറഞ്ഞു. ആരെങ്കിലും തുമ്മുകേയാ ചുമക്കുകയോ ചെയ്യുകയാണെങ്കില് ഇത്തരക്കാര്ക്ക് ഒരു മാസ്ക് കൂടി നല്കി മറ്റു യാത്രക്കാരുടെ സുരക്ഷിതത്വം ഉറപ്പാക്കാറുണ്ടെന്നും ഇവര് പറയുന്നു. കാറിെന്റ എ.സി യഥാസമയം ശുദ്ധീകരിക്കാറുമുണ്ട്. എല്ലാ മൂന്ന് മാസത്തിലൊരിക്കലെന്ന ക്രമത്തിലാണ് ഇവര് കാറിന്റെ എ.സികള് വൃത്തിയാക്കുന്നത്.